Klank: Amcu gee terugvoer oor platinumooreenkomsLede van Amcu wat staak Foto: M Molaole/Sapa “Ja ons het geskrewe terugvoer van Amcu gekry,” het Mpumi Sithole, woordvoerder van Amplats, Dinsdag bevestig. “Ons hersien die inhoud.” Sithole kon nie meer besonderhede gee rakende Amcu se terugvoer of oor die ander mynmaatskappye dit ook ontvang het nie. Jospeh Mathunjwa, president van Amcu, en Sue Vey, woordvoerder van Lonmin, kon nie vir kommentaar bereik word nie. Johan Theron, woordvoerder van Implats, het intussen aan GROOTfm 90.5 gesê die breër beginsels van die aanbod is reeds aanvaar, maar dat kleiner besonderhede nog uitgestryk moet word. Theron sê produsente se aanbod behels ‘n jaarlikse basiese loonverhoging van ‘n duisend rand, oor ‘n tydperk van vyf jaar, vir ondergrondse werkers. Hy vermoed Amcu wil eerder ‘n drie jaar aanbod hê: Die klankinsetsels is deur GROOTfm 90.5 vervaardig. Luister gerus na GROOTfm by 90.5fm. Die radiostasie bedien die groter Pretoria metropool. Lees ook: Platinumooreenkoms nog nie bevestig